அடிக்கு 28 சீர்கள் என்று மொத்தம் 72 சீர்களால் அமைந்துள்ள இந்தப் பாடல் ஒரு கழிநெடிலடி ஆசிரிய விருத்தம் ஆகும்.  இவளது முலை வார் என்னும் கச்சத்தால் கட்டப்பட்டுள்ளது.  அதனால் அது விம்மிதம் பெற்று பக்கவாட்டில் புடைத்து, இறுகலாகவும், இளக்கமாகவும் உள்ளது.  அது மார்பிடம் அனைத்தையும் கவர்ந்துகொண்டுள்ளது.  வட்ட வடிவில் நாளுக்கு நாள் அடிப்பகுதி பருத்து, வளர்ந்து பூரித்து எழுகிறது.  அதன்மீது முத்துமாலை அறுவது போல அளவளாவிக்கொண்டு தொங்குகிறது.  (சிவசுப்பிரமணியனியராசனின்) பட்டவர்த்தன யானையின் மத்தகத்தோடு எதிர்த்துப் போரிடுவது போல உள்ளது.  இதன் சூட்டில் மல்லிகைச் செண்டு மாலை நாள்தோறும் வதங்குகிறது. 